Chomet eo bet souezhet an den a-zoug ar wech pa sell ouzh an oabl e-kreiz an noz. Neo ket unton ar pezh a wel, chañch a ra ar  steredegoù hervez an eur hag ar mare deus ar bloaz. An holl o deus bet sellet, ur wech da nebeutañ, ouzh ar Charr Kamm bras, a vez gwelet e-pad ar bloaz, pa vez sklaer an amzer. Ar Charr Kamm, gant e seizh steredenn, zo ur steredeg.  Bremañ, e kreiz an diskar-amzer, pa seller ouzh an oabl e penn kentañ an noz, troet war ar Su, e weler, uhel a-walch, karrez Pegasus hag Andromeda och ober evel ur charr kamm ivez, mes hanter vrasoch choazh. Muioch er Reter, emañ steredeg an Tarv gant ar steredenn  lugernus Aldebaran o sevel. Uheloch en oabl, a-us dhon pennoù, e weler teir steredenn lugernus och ober Trichorn an hañv : Deneb, e steredeg an Alarch, Altair, e steredeg an Erer, ha Vega, an hini splannañ eus an teir.  Er chontrol, e penn kentañ an nevez-amzer, dar memes eur dre vras ha troet war ar Su bepred, ne weler kazi hini ebet eus ar steredegoù-mañ. Gwelet a raer ar bravañ steredeg a zo en oabl, Orion, en deus stumm ur pevarchostez, gant Bet el Jeuz, ur steredenn ruz bras divent, en ur  chorn, hag e-kreiz ar pevarchostez, an Tri Roue. En ur heuliañ linenn an Tri Roue, a-gleiz, e kouezer war Sirius, ar steredenn splannañ a zo en oabl. Un trede steredenn lugernus-kenañ ivez a ra un trichorn keitkostezel gant Sirius ha Bet el Jeuz : Procyon. Muioch er Reter, e kaver steredeg al Leon.